حکومتین اینجیرلیک چیخیشی سس گتیردی.
آمریکا لیدئرلیگین‌دکی ترور هؤرگوتو داعش قارشیدی کوالیسیونونون سؤزچوسو آلبای جان دورین، سوریه‌نین الباب بؤلگه‌سینده تورک اوردوسونا دستک وئرمک اوچون دانیشیق‌لار آپاریلدیغینی سؤیله‌دی.
بغداددان تله‌کنفرانسلا آمریکا ساوونما باخانلیغی پنتاگونا باغلانان آمریکا‌لی قوموتان جان دورین، عراق و سوریه‌ده ترور هؤرگوتو داعشه قارشی حیاتا گئچیریلن عملیات‌لارلا ایلگیلی سوال‌لاری جاوابلادی.
دورین، آدانا‌داکی اینجیرلیک مرکزی‌نین کوالیسیونا تامین ائتدیگی ایمکان‌لار باخیمین‌دان باها بیچیله‌بیلمز قونومدا اولدوغونو ایفاده ائتدی.
دورین، مرکزی، متفیق گوج‌لره دستک اولا‌راق استخبارات، کشف و هاوا سالدیری‌لاری‌نین ائدیلمه‌سینده ایستیفاده ائدیلدیگینی قید ائده‌رک تورکیه‌نین سوریه‌نین قوزئیینده ائتدیک‌لری‌نین چوخ دگر‌لی اولدوغونو وورغولادی.
دورین، سوریه‌نین قوزئیینده حاضردا آمریکا عسگرلری‌نین تورک عسگرلری ایله چالیشدیق‌لارینی آنجاق تام اولا‌راق هارادا اولدوق‌لارینی پایلاشاممایاجاغینی بیلدیردی.
آلبای دورین، کوالیسیونون البابدا تورکیه‌یه دستک وئرمه‌سی اوچون دیپلوماتیک دانیشیق‌لارین داوام ائتدیگینی ده دیله گتیردی.
دورین، الباب عملیاتینا دستک وئره‌جک‌لرینی آنجاق بو دستگین طرز و ایچریگینین ائدیلن یوکسک سویه‌لی گؤروشمه‌لردن سونرا دقیقلشه‌جگینی قید ائتدی.
خاریجی ایشلر باخانی مولود چاووش‌اوغلو و میلی ساوونما باخانی فیکری ایشیق، دونن وئردیک‌لری آچیقلامادا، کوالیسیون اوچاق‌لاری‌نین سوریه‌ده داوام ائدن فیرات قالخانی عملیاتیندا تورک عسگرلرینه دستک وئرممه‌سی‌نین، اینجیرلیک‌‌ده‌کی وارلیق‌لارینی دارتیشمالی حالا گتیردیگینی سؤیله‌میشدی‌لر.
